
АНАЛИЗ НА ИЗВЪРШЕНО  ПРОУЧВАНЕ НА ТЕМА:
„Изследване на нагласа и намерениясред гражданите на територията на МИГ за кандидатстване по първа/втора покана».
Относно: Изпълнение на Договор за външна услуга «Извършване на проучване за нуждите на МИГ-Карнобат с 3 обособени позиции: Обособена позиция №1: проучване на тема: "Изследване степен на публичност и информираностпо прилагане на страегията на територията на МИГ". Обособена позиция №2: проучване на тема: „Изследване на нагласа и намерениясред гражданите на територията на МИГ за кандидатстване по първа/втора покана». Обособена позиция №3: проучване на тема: „Проучване относно прилагане стратегията на МИГ 2012-2013 г.по основни сектори».
Относно: Изпълнение на Стратегия за местно развитие на МИГ»Карнобат» с  № 41-04-24/07.11.2011г.
Относно: Изпълнение на  мярка "Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие" от Програмата за развитие на селските райони за периода 2007 - 2013 г.

Относно: Изпълнение на бюджет по Мярка 431-1 за 2012г. на МИГ”Карнобат”

1.Въведение:

Този  анализ е съставен в отговор на задание за провеждане на проучване  по Договор за външна услуга с предмет” 

-проучване сред целевите групи и заинтересованите страни относно прилагане на Стратегия за местно развитие на МИГ-Карнобат за целите на - Обособена позиция №1: „Изследване степен на публичност и информираност по прилагане на стратегията на територията на „МИГ – Карнобат”.

-проучване сред целевите групи и заинтересованите страни относно нагласите и намеренията сред гражданите на територията на МИГ-Карнобат за целите на - Обособена позиция №2: „Изследване на нагласа и намерения сред гражданите на територията на МИГ за кандидатстване по първа покана”.

-проучване сред целевите групи и заинтересованите страни относно прилагане на Стратегия за местно развитие за 2012г. по основни сектори за целите на - Обособена позиция №3: „Проучване относно прилагане стратегията на МИГ 2012  г. по основни сектори”.
Анализът има за цел да предостави информация относно:  нагласа и намерения сред гражданите на територията на МИГ за кандидатстване по първа/втора покана.
2.Цели и задачи на проучването:

· Да се получи информация и създаде база с данни за нагласи и намерения сред гражданите на територията на МИГ за кандидатстване по първа/втора покана на МИГ.
· Да се формират мнения и обосновани заключения за цялостното прилагане на СМР за 2012-2013г. на територията на МИГ-Карнобат.
3.Обща информация за Стратегията за местно развитие:
· Мярка 41"Прилагане на стратегиите за местно развитие"си има  следните цели:
-осигуряване на основа за средносрочно и дългосрочно устойчиво развитие в селските райони чрез прилагането на подхода "отдолу - нагоре" и насърчаване "ученето чрез правене" в местните общности, повишавайки техния капацитет за планиране;

- създаване на възможности за дългосрочна заетост и повишаване на доходите в селските райони чрез разнообразяване на икономическите дейности, подобряване на конкурентоспособността на местните продукти, опазване на природните ресурси и околната среда в селските райони и развитие на по-качествени услуги в съответствие с нуждите и очакванията на местното население;

- стимулиране на интегрирани и устойчиви практики.

· Мярка 431-1 "Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие"има следните цели:

- насърчаване развитието на МИГ като силна и ефикасно действаща структура;

- осигуряване на ресурси - човешки, технически и финансови, за цялостно обезпечаване на дейностите на МИГ и за прилагане на техните стратегии за местно развитие;

- повишаване на информираността и уменията на местните жители относно подхода Лидер и насърчаване на активното им участие в процеса на прилагане на стратегии за местно развитие.
· Стратегическа цел на Стратегията за местно развитие: 
Повишаване качеството на живот за територията на община Карнобат посредством използване на подхода ЛИДЕР за подпомагане развитието на конкурентноспособни земеделие и икономика,  разнообразяване на възможностите за заетост, подобряване на техническата и социална инфраструктура, съхраняване и развитие на културно-историческия и природен потенциал и укрепване на капацитета на местната общност за управление развитието на територията;
· Стратегията има за цел да подпомогне развитието на територията чрез  повишаване доходите  на населението, създаване на по-добра жизнена среда, на нови възможности за заетост и мотивация на хората за укрепване на културните традиции на местната общност;
· Кратко описание на територията на МИГ-Карнобат:
Обхватът на действие на „МИГ Карнобат” съвпада с границите на община Карнобат и включва цялата й територия. Община Карнобат се намира в югоизточната част на Република България и е част от Бургаска област. Общата територия на общината е 806,147 кв. км, което представлява 10,4 % от територията на област Бургас. Тя включва 31 населени места – административен център град Карнобат и 30 села. Населението на територията на МИГ-Карнобат наброява 25 187 жители към 31.12.2011г. (НСИ).

По своето географско местоположение община Карнобат заема важно място в транспортно-комуникационната система на страната.
СНЦ”МИГ-Карнобат” е сдружение с нестопанска цел, с основен предмет на дейност-прилагането на стратегия за местно развитие, която стимулира устойчивото социално-икономическо развитие и подобряване качеството на живот в територията, като съдейства за ефективно прилагане на подхода ЛИДЕР чрез изпълнение на стратегията за местно развитие и прилагане на ПРСР.
В периода 2009 г. – 2012 г. сдружението е положило усилия и е реализирало поредица от действия за мобилизиране на местната общност и гражданска активност. Под формата на информационни срещи, кампании, форуми и обучения са идентифицирани местните лидери, секторни представители и заинтересовани страни, сформирано е публично-частното партньорство и е подготвена територията да реализира своята Стратегия за местно развитие.
Гражданският потенциал на територията на община Карнобат е поддържан през последните три години с усилията на екипа на МИГ, УС на МИГ и ключовите местни лидери, заинтересовани от устойчивото развитие на селския регион. 
4.Период на проучването/изследванетои брй анкетни карти от обратна връзка за 3-те обособени позиции: 
· 27.11.-17.12.2012г.
· 198 попълнени анкетни карти 
· С най-голям интензитет на отговори и обратна връзка са анкетните карти: Б-2, Б-3, С-1 и С-2.
5.Целеви групи на проучването:
· Целеви групи на проучването са: населението на община Карнобат и представители на местната по основни сектори - бизнес, местна власт, НПО, граждани, институции, фермери, земеделски производители, уязвими групи.
6.Конкретен подход:
Екипът на ”Балканика”ЕООД подготви анкетни карти/листове и стартира събиране и анализиране на налични емпирични данни и информация от достоверни източници за територията на МИГ.

Проучването има за задача да даде информация за нагласите сред представителите на местната общност относно бъдещо кандидатстване с проекти по СМР.
Резултатите ще дадат възможност МИГ - Карнобат да прецени бъдещите си мерки и действия за създаване на  намерения сред гражданите на територията на МИГ за кандидатстване по първа/втора покана на МИГ.
За изпълнение на техническото задание за проучване бяха разработени 3 типови анкетни карти. Анкетните карти включваха въпроси, свързани със :
-дали проектите на потенциалните бенефициенти допринасят ползи за общността независимо дали са мерки, свързани със земеделие, бизнес, НПО, и др.? дали проекта е нов или е внасян вече за финансиране пред други финансиращи програми; основен въпрос в проучването е дали анкетираните-потенциални бенефициенти имат предишен опит в подготовката, управлението и отчитането на проекти; на анкетираните се даде възможност да формулират евентуални проблеми, които биха се появили и биха повлияли върху решението за кандидатстване.Анкетираните бяха запитани дали са уверени в решението си да внесат/невнесат проект и дали това е правилно решение; изследва се е мотивацията на проучените лица дали един първи успешен проект ще ги мотивира за следващ и каква е водещата мотивация на анкетираните за евентуално кандидатстване пред СМР.
Изследването трябваше да даде отговор и на въпроса какви пречки ще окажат негативно влияние върху намерението на бенефициентите да внесат свой проект, както и да опишат с няколко думи своята идея по първа/втора покана към МИГ.
Анкетираните бяха запитани също така какъв е бюджета на МИГ по отделните мерки.
На проучените лица се зададе и основния въпрос, ако  се предостави още днес възможност да финансирате своя идея, за която нямате средства, дали биха разработили веднага проект към Стратегията за местно развитие на МИГ, дали знаят точно по кои мерки могат да защитят своята идея; дали се считат за конкурентни кандидати; от какво имат нужда за да осъществят евентуално своите намерения.
Анкетираните бяха запитани и какви са техните очаквания от екипа на МИГ, с какво местния екип може да помогне на бенефициентите да внесат свой проект.

Акцент в анкетите на изследването е каква е основната нагласа към възможността МИГ да финансира идеи за развитие на община Карнобат в секторите на земеделието, бизнеса, културата, спорта, младежките и социални дейности и др.и доколко намерението за кандидатстване може да окаже и влияние върху живота на кандидата.
Важен аспект на анкетата беше да се получи информация от анкетираните доколко често се променят намеренията на кандидатите да внасят проекти към СМР и колко време им е необходимо за да реализират своите намерения за разработване на проект.
· За изпълнение целите на проучването бяха отпечатани и разпространени общо 50 анкетни карти.

Поради завишен интерес бяха отпечатани и разпространени още 50 анкети.
Местата на разпространение бяха подбрани с оглед информацията и анкетите да стигнат до по-широк кръг представители на общността.
Анкети бяха разпратени до кметствата в населените места, местните читалища; Общината, анкети за граждани бяха оставени за попълване в Центъра за предоставяне на административни услуги на Община Карнобат, в офиса на МИГ, анкети бяха разпространени сред членове на МИГ и секторни представители в МИГ, както и по ел.поща.

Бяха направени и телефонни интервюта.

7.Получена обратна връзка:
-85 броя анкетни карти от различните типове бланки, разпространени на територията на МИГ.

Количественият индикатор по задание за проучването е получаване на обратна връзка от мин. 30 броя анкети и е постигнат.
В проучването е постигната достоверност на база 85 броя получени анкетни карти от анкетирани лица.

Екипът на фирма „Балканика”ЕООД  изпита трудности при събиране на обратната връзка и контакта с анкетираните, които първоначално проявяваха незаинтересованост и нежелание да бъдат анкетирани, да попълват своите данни в анкетните листове, да отговарят на специфични въпроси, да ангажират част от времето си за да работят по анкетите.Тази тенденция е валидна и за трите обособени позиции на проучванията за нуждите на МИГ.

По време на проучването е забелязана и тенденция, свързана с неумението на анкетираните лица да говорят и попълват информация в анкетните листове, прикриване на незнанието и даването на уклончиви и неточни отговори.

8.Емпирична част на база обратна връзка:
На въпроса ако се предостави още днес възможност бенефициентите да финансират своя идея за която нямат средства, дали биха разработили проект, 89% отговарят положително, 5 % заявяват, че не биха се възползвали и 6% незнаят дали ще се възползват.

Прави впечатление високият процент на желанието за кандидатстване с проект към МИГ, защото въпросът предполага осъзнаване, че това е възможност наистина да се финансират идеи за които бенефициентите никога няма да имат възможност да намерят средства. 

Въпросът доколко анкетираните са чували, че МИГ може да финансира техни проекти, по няколко мерки, 84% отговарят положително, 8% отрицателно и 8% незнаят и не са убедени.
Ключов въпрос е зададен на анкетираните, който трябваше да предостави информация на МИГ доколко бенефициентите се смятат за конкурентни и подходящи кандидатури за финансиране пред СМР на МИГ. 77% смятат себе си за достатъчно конкурентни и подходящи за потенциални кандидати, 20% не са уверени в това, а без отговор са 3%.

Анкетираните бяха запитани от какво имат нужда за да осъществят свои евентуални намерения към МИГ, 34% отговарят , че имат нужда от финансов ресурс, 12% се нуждаят спешно от консултации, 2% искат просто да си създадат работа, 2% желаят помощ за работа с документите към МИГ; 14% искат да има ясни правила, точна и коректна информация, 10% искат да се разшири допустимостта на кандидатите и 8% смятат, че нямат очаквания.
Основен структуриращ за нагласите на бенефициентите въпрос е какво е тяхното мнение относно възможността МИГ да финансира идеи за развитие на община Карнобат в различните сектори:спорт, бизнес, туризъм, младежки дейности, социални услуги, инфраструктура, земеделие и НПО. 56% имат определено положителна нагласа, докато 22% не могат да преценят, а 22% отговарят, че възможностите са добри.Отрицателни отговори и анкетирани без мнение няма.
На въпроса кои намерения на анкетираните (потенциални бенефициенти) спрямо кандидатстване към СМР ще окажат влияние върху живота им, 83% нямат отговор, 2% ще подобрят своята конкурентоспособност, 5% искат да разработят обществен означим проект, 3% смятат да се подобрят условията за хора с увреждания и 7% са уверени, че проекта им ще спомогне като цяло да се подобри качеството на живот на територията на МИГ.
46% от анкетираните сменят доста често своите намерения за кандидатстване по СМР, 16% не могат да преценят, 27% постоянно мислят за нови идеи, 11% не променят вече свое взето решение.
Анкетираните бяха запитани колко време им е необходимо за да реализират своето намерение да внесат проект пред СМР на МИГ.

	· без отговор – 23%

	· когато се подобри икономическото положение – 10%

	· 2 г. – 1-5%

	· 3 м – 1-5%

	· 1 м – 4-10%

	· 2 м – 2-5%

	· не , много - -5%

	· месеци – 2-5%

	· необходимо е не време, а финанси – 2%

	· 1 - 2 м – 15%

	· не мога да преценя – 15%


Ключов въпрос в разпространените анкети е въпроса дали бенефициентите подготвят проект за кандидатстване към СМР по първа или втора покана.85% отговарят положително и едва 15% смятат, че няма да внасят проект в момента. Тези отговори могат да се счетат за толкова реалистични доколкото анкетираните могат да преценят своите възможности и желание за кандидатстване.Въпреки, че всеки анкетиран е потенциален бенефициент, намерението да внесе проект не е достатъчно условие за депозиране на проектна идея, това зависи от възможностите които има всеки от кандидатите да разработи свое предложение, да осигури съфинансиране (където е необходимо), да успее да се вмести във времето на обявяване на покана с подготовката на всички документи.
Отговорилите положително на въпроса дали смятат да кандидатстват с проект отговарят и на следващите въпроси в анкетата. Според 93% от тях, собственият им проект, независимо в коя сфера ще бъде допринася преки или косвени ползи за общността и само 7% незнаят или не са сигурни, че това е така.

98% от анкетираните заявяват, че проекта им е нов като идея и не е внасян другаде за финансиране до момента. 2% от проучените лица са внасяли своята проектна идея и в друга финансираща програма.

98% от анкетираните отговарят, че нямат предишен опит с подготовка, управление и отчитане на проекти и едва 2% смятат, че разполагат с този опит и това им дава предимство.

Анкетираните отговориха и на въпрос какъв проблем може да повлияе върху решението им да кандидатстват с проект.

Проблемите които формулираха участниците в анкетата са свързани с : 6% нямат отговор, 10% нямат проблеми, 45% смятат, че промените в нормативната база могат да ги разколебаят в решението им да кандидатстват, трудната работа с документация и бюрокрацията са проблем за останалите 39%.

92% от анкетираните смятат, че решението им за внасяне на проект в МИГ е правилно, 8% не са убедени в това.

Основната мотивация на анкетираните да участват с проект е свързана главно с : 22% смятат, че могат да внесат в МИГ малък проект, който у във възможностите да го изпълнят, 10% оценяват факта, че МИГ се намира на тяхната територия и в тяхното населено място и това е от помощ за тях; 48% са мотивирани заради  финансовите средства и 20% са убедени, че с проекта си ще създадат работни места, които им трябват за да разширят своя бизнес.
На въпроса доколко са наясно анкетираните за механизма за кандидатстване към МИГ, 56% от тях отговарят положително и 44% отговарят, че не са наясно. 

Ограничен брой отговори са посочили анкетираните , при необходимостта да разкажат/посочат своята идея за проект.

	· без отговор – 33%

	· реставрация и експониране на паметник на културата – 12%

	· закупуване на комп. Софтуер – 10%

	· в областта на нематериалното културно наследство – 15%

	· закупуване на техника за производство-10%

	· модернизиране на земеделско стопанство – 10%

	· търговия – 2%

	· създаване на шивашки цех – 4%

	· създаване на сладкарски цех – 4%




На въпроса за необходимият бюджет проучваните лица също отговарят приблизително:

	· без отговор – 25%
	
	
	
	

	· 30 000 Евро -40%
	
	

	· 20 000 лв. – 5%
	
	
	
	

	· 200 000 лв. - 1
	
	

	· 130 000 лв. - 1
	
	

	· 100 000 евро – 1

 
	
	
	
	


9.Анализна част на база получена обратна връзка:  

Като обработи получената информация от обратна връзка от страна на проучените лица, екипът на ”Балканика”ЕООД  направи следните заключения по темата ”Нагласа и намерения сред гражданите на територията на МИГ за кандидатстване по първа/втора покана»: 

Значително висок процент от анкетираните потенциални бенефициенти смятат да внесат предложение за финансиране на проект по първа или втора покана на МИГ. На всички тях им звучи позната тази възможност и се готвят за нея. Но тази споделена  информация е само най-общо позната представа за механизмите за кандидатстване с проекти. Съмнението, че потенциалните бенефициенти са запознати достатъчно със СМР, мерките и начините за кандидатстване са пречка да се формира устойчива и дългосрочна нагласа – интерес към мерките на СМР и възможностите за финансиране. Подобна ниска запознатост е предпоставка за силно неустойчиво обществено мнение по тези въпроси, би се променило  рязко под въздействието на ситуативни фактори. Екипът на МИГ трябва да полага системни грижи и действия за привличане и задържане на вниманието на потенциалните бенефициенти и повишаване на нагласата им за кандидатстване с проекти към СМР.
До момента на провеждане на изследването на територията  на МИГ липсват одобрении и финансирани проекти към МИГ, слабо е застъпена информацията за успешни проекти по Програма за развитие на селските райони 2007 – 2013 г. за Карнобатска община в местните медии. Това създава условия за бърза и лесна демотивация сред бенефициентите, които в анкетата смело отбелязват положителни отговори и желание за внасяне на проект.

Подходът Лидер, по който МИГ финансират своята дейност е по-скоро методология за развитие по начин, в който се ангажират местните хора от една селска общност или район и вземат местни решения, на място. В този смисъл, една стратегия няма начин да се реализира без участието на местната общност не само като активни и заинтересовани страни в информационния обмен, а и като подходящи и конкурентноспособни кандидати с добри проектни идеи. Добра селска общност може да има, ако хората в нея имат свободно време, за да се срещат и да си говорят. 
Бенефициентите на територията на МИГ - Карнобат от всички сектори и представителства трябва да организират инициативите за местно развитие, да ги припознаят като такива, защото такива проекти  по-често отбелязват успех  в общности, където жителите осъзнават нуждата от дадено начинание.  

Дейностите, свързани с местното развитие трябва да са насочени към такива области, които са достатъчно важни, за да привлекат вниманието, и които засягат достатъчен брой членове на общността, за да запалят личния интерес от участието на всеки кандидат. Стратегията за местно развитие и точно такъв инструмент и такъв документ и трябва да бъде достатъчно промотирана на разбираем език сред общността, за да бъде правилно разбрана и оценена от жителите.

Всеки заинтересован представител на територията на МИГ трябва да припознае възможностите за финансиране като свой шанс за развитие, за да бъде мотивира докрай и да може да премине процеса по подготовка, кандидатстване, изпълнение и отчитане на проекта успешно.
Изразяваме своите съмнения, че по време на анкетирането високият процент проучени лица посочват желание да кандидатсват в момента  като възможност да реализират свои идеи, за които до момента нямат варианти за финансиране. Това е по-скоро импулсивен отговор без да се отчита факта, че кандидатсването с проект е сложен процес и изисква да са налице определени условия. 

Висок е процента на запознатите с това, че МИГ може да финансира техни проекти, по няколко мерки, т.е. че за всеки анкетиран има възможност по една или друга мярка да се намерят средства за реализиране на идеята.

Почти всички анкетирани с мотивация да внасят проекти към СМР смятат, че са конкурентноспособни и надеждни като кандидати. 

Това също е нереалистичен отговор, тъй като анкетираните лица едва ли са запознати подробно с условията за прием на заявления за финансиране към МИГ и не осъзнават доколко биха могли да отговорят на тях. В най-честия случай същите анкетирани, познавайки ситуацията и процеса на кандидатстване по-подробно, биха дали различен от отговор от положителния.

По-голяма част от анкетираните имат положителна нагласа относно възможността МИГ да финансира проекти за развитие на община Карнобат, това е добра възможност и показва доверие от страна на общността към Местната инициативна група.

Затруднение сред анкетираните предизвика въпроса колко и дали въобще ще окаже влияние върху живота им евентуалното им кандидатстване с проект. Голяма част от тях нямат отговор, което означава, че до момента и по време на анкетирането не са се замисляли върху това как един проект може да се отрази върху живота им. За малка част от тях финансирането на проект ще доведе до подобряване на собствената им конкурентоспособност, ще реализират обществено значими идеи, ще подобрят условията и качеството на живот за уязвимите групи. Като цяло всички очакват да се реализира една от главните цели на СМР, на Лидер и на ПРСР - подобряване качеството на живот.
Обезпокоителен е факта, че висок процент от анкетираните лица са податливи на промяна в намеренията си за кандидатстване към СМР. Голям процент от бенефициентите постоянно мислят за нови идеи, което също е предпоставка за промяна в нагласите и мненията за кандидатстване към СМР на МИГ.
Голяма част от анкетираните дават нереалистични отговори за това, колко време им е необходимо за да реализират своето намерение за внасяне на проект по първа и втора покана на МИГ.
Значителна част от бенефициентите биха изчакали да се подобри финансовото им състояние, за да внесат проект, а малка част биха се разколебали ако срещнат административни трудности или не могат да се справят с подготовката на проектната документация.
Добра тенденция се формира с преобладаващата част положителни отговори на въпроса дали кандидатите имат вече готовност да внесат проект. Тази тенденция зависи от това,  доколко анкетираните могат да преценят своите възможности и желание за кандидатстване. Въпреки, че всеки анкетиран е потенциален бенефициент, намерението да внесе проект не е достатъчно условие за депозиране на проектна идея, това зависи от възможностите които има всеки от кандидатите да разработи свое предложение, да осигури съфинансиране (където е необходимо), да успее да се вмести във времето на обявяване на покана с подготовката на всички документи.

В проучването прави впечатление, че почти при 100% от анкетираните бенефициенти, проектните идеи и планираните проекти за внасяне към СМР са нови и до момента не са финансирани. Същият процент бенефициенти отговарят, че нямат никакъв опит и капацитет да подготвят, изпълнят и отметат своите проекти, тъй като те са първи за тях.
Това налага извода, че заявявайки своята мотивация и намерение за внасяне на проект, анкетираните всъщност дават инертни отговори, а желанието за кандидатстване не е обвързващо с това дали реално имат готовност и възможност. Най –често след първото запознаване с необходимите условия и документация за кандидатстване бенефициентите се демотивират, отказват или предпочитат да отложат във времето.

Като се има в предвид, че МИГ-Карнобат (както и всички финансирани МИГ в страната) има 1 година, за да финансира проектите, допустими по СМР, трябва да се положат максимални усилия да се мотивират колкото може повече бенефициенти, 
Анкетираните отговориха и на въпрос какъв проблем може да повлияе върху решението им да кандидатстват с проект.

Проблемите, които формулираха участниците в анкетата смятат, че промените в нормативната база могат да ги разколебаят в решението им да кандидатстват, трудната работа с документация и бюрокрацията също са проблем.
Основната мотивация на анкетираните да участват с проект е свързана главно с това, че могат да внесат в МИГ малък проект, който имат възможности да изпълнят, оценяват факта, че МИГ се намира на тяхната територия и в тяхното населено място и това е от помощ за тях; голяма част от анкетираните са мотивирани заради  финансовите средства и са убедени, че с проекта си ще създадат работни места, които са им необходими, за да разширят своя бизнес.

Проучването показва, че инициативите за местно развитие  по-често отбелязват успех  в общността, където има поне няколко представители с голям авторитет, които могат да мотивират, да действат като говорители и да приемат лидерска роля в начинанията за местно развитие. В това отношение отговорност носят местните лидери на територията на МИГ-Карнобат и секторните представители.

10.Заключение:
Необходими условия, които МИГ-Карнобат трябва да създаде, за да поддържа активни нагласите и намеренията на потенциалните бенефициенти да кандидастват с проекти към МИГ през 2013г.

· Широко гражданско участие

Инициативите за местно развитие по-често отбелязват успех в общности, които наблягат на широко гражданско участие и МИГ-Карнобат трябва да владее изчерпателно механизмите за гражданско участие.
· Добра система на комуникация

Успешните инициативи в местното развитие обикновено са свързани с добре развити системи на комуникация и МИГ – Карнобат трябва да използватцелия познат инструментариум за комуникация, с която активно да поддържат интереса на кандидати, бенефициенти и участници на територията на МИГ през времето на реализация на СМР. Това ще осигури на МИГ достатъчно мотивирани кандидати с проекти и добри идеи.

Това би изградило и устойчива местна общност, която ще надгражда резултатите, които постига с реализирането на собствените си успешни проекти.

Проектите за местно развитие по-често отбелязват успех, когато процесът включва развиване на груповата идентичност, изясняване на приоритетите и съгласие за начина за постигане на целите. Стратегията за местно развитие е точно такъв механизъм за развитие на общи идеи за местно развитие следващи общи за територията цели, приоритети и резултати.

Проектите за местно развитие по-често отбелязват успех, ако целите, задачите и дейностите на общността предлагат ясна и видима полза за много хора от общността. Първите финансирани проекти ще доведат до висока мотивация и положителна нагласа сред бенефициентите за кандидатстване по мерките от СМР.

Проектите  за местно развитие са предпоставка за  успех, когато процесите движат представителите на общността от прости към все по-сложни дейности. В анкетирането повечето бенефициенти заявяват своето намерение да внесат първоначално проект на по-малка стойност, за да придобият опита и капацитета за изпълнение на проект към СМР. Едва след това ще надградят с по-мащабен проект своите идеи и действия.

Това надграждане дава устойчивост на местната общност по сектори на кандидатстване.
Проектите за местно развитие по-често отбелязват успех, когато процесът предвижда предприемането на целенасочени действия за измерване и анализиране на потребностите и проблемите на общността. В това отношение МИГ-Карнобат трябва ежегодно да измерва ефекта от прилагане на Стратегията за местно развитие върху местната общност, да коригира и пренасочва приоритетите, да ревизира изпълнението на мерките за финансиране.

На мониторинг трябва да подлежат и проектите, които ще се изпълняват със средства от СМР, тяхната успешност, проблематика, възможности и рискове. Устойчивите проекти, реализирани по СМР ще осигурят устойчивост и на целевите групи на територията на МИГ.

Проектите за местно развитие (community building) по-често отбелязват успех, когато представителите се включват в обучение за развиване на уменията им за развитие на общността (community building). В тази насока МИГ-Карнобат трябва да идентифицира всички потенциални бенефициенти, да ги включи в обучения и информационни дейности, да положи усилия да задържи тяхното внимание и да изгради тяхната мотивация.

Потенциални бенефициенти на МИГ-Карнобат по първа/втора покана за прием:

